Мамбэт Хъаджэт математикэмкIэ егъэджакIуэ нэхъыфIщ
Шэджэм муниципальнэ щIыналъэм иджыблагъэ щекIуэкIащ математикэмкIэ егъэджакIуэ нэхъыфIыр къыхэхыным теухуа зэпеуэ. Урысейм математикэр зэрыщрагъэджыр егъэфIэкIуэнымкIэ концепцэр гъэзэщIэным хиубыдэу ар къызэригъэпэщат районым егъэджэныгъэмкIэ и управленэм.
IыхьитIу гуэшауэ ирагъэкIуэкIа зэпеуэм Шэджэм районым и курыт школхэм я егъэджакIуэу 15 хэтащ. Предметым зэрыхищIыкIым, ар нэхъ тэмэму сабийхэм егъэджынымкIэ къигъэсэбэп Iэмалхэм ятещIыхьауэ япэ увыпIэр хуагъэфэщащ Шэджэм къалэм дэт курыт школ №1-м и егъэджакIуэ Мамбэт Хъаджэт.
КIарэ Элинэ.
